[{"text_idx": "#000000", "text": "Darnau arian ganfuwyd yng Nghaernarfon yn drysor"}, {"text_idx": "#000001", "text": "Disgrifiad o\u2019r llun, Claddwyd ceiniogau a phedwar ingot yn y pridd"}, {"text_idx": "#000002", "text": "Mae'r crwner wedi cadarnhau mai trysor yw'r casgliad o ddarnau arian prin a ganfuwyd yn Llandwrog ger Caernarfon."}, {"text_idx": "#000004", "text": "Awgrymodd yr Amgueddfa Genedlaethol fod ganddynt ddiddordeb mewn prynu'r trysor er mwyn ychwanegu at eu casgliad o arian o bwys hanesyddol."}, {"text_idx": "#000006", "text": "Datgelwyd mai darnau arian ac ingotau Llychlynnaidd yw'r trysor sy'n dyddio no\u0302l i'r cyfnod o gwmpas 995 OC."}, {"text_idx": "#000007", "text": "Credir i'r trysor gael ei gladdu Llandwrog rhwng 1020 a 1030 OC."}, {"text_idx": "#000009", "text": "Ymhlith y darnau arian mae cynnwys 14 o geiniogau a fathwyd yn Nulyn yn ystod teyrnasiad Sihtric Anlafsson (989-1036), llywodraethwr Hiberno-Lychlynnaidd."}, {"text_idx": "#000010", "text": "Mae'r ingotau arian yn werthfawr meddai Dr Mark Redknap, Pennaeth Casgliadau ac Ymchwil Amgueddfa Cymru: \"Mae tri ingot cyflawn sia\u0302p bys ac un ingot metel sia\u0302p bys anghyflawn."}, {"text_idx": "#000011", "text": "\"Roedd marcio ymylon yr ingotau yn arfer hynafol er mwyn profi eu purdeb, sy'n dystiolaeth y cawsant eu defnyddio mewn trafodion masnachol cyn eu claddu."}, {"text_idx": "#000012", "text": "\"Mae o leiaf pedwar celc a ddaeth i'r fei ar Ynys Manaw yn awgrymu fod barrau arian mewn defnydd yn economi'r Ynys rhwng y 1030au a'r 1060au, ac mae natur gymysg celc Llandwrog yn ei roi yn yr un categori."}, {"text_idx": "#000013", "text": "\"O'r herwydd, mae'r celc yn cyfrannu at ddatblygu ein darlun o gyfoeth ac economi yn nheyrnas Gwynedd yr 11eg ganrif.\""}, {"text_idx": "#000016", "text": "Cynlluniau am dreth twristiaeth i Gymru gam yn nes"}, {"text_idx": "#000017", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]